***MARGELIS***

TRAVEL SERVICES & COACH OPERATOR

ΣΑΤΩΒΡΙΑΝΔΟΥ 3 – ΠΑΤΡΑ, 262 23

 ΤΗΛ:2610278259 & 2610222350

e-mail: info@margelis.eu [www.margelis.eu](http://www.margelis.eu)

**Weekend στους ΠΑΞΟΥΣ**

**3 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **30/05** | **01/06** |

**1η ΗΜΕΡΑ (Παρασκευή 30/05): ΠΑΤΡΑ – ΠΑΞΟΙ**

Συγκέντρωση των εκδρομέων στη πλατεία Τριών Συμμάχων (στο κάτω μέρος στην Όθωνος Αμαλίας) στις 06:00 και στις 06:15 αναχωρούμε με ενδιάμεση στάση για την Ηγουμενίτσα. Άφιξη και επιβίβαση στο F/B που θα μας φέρει στους Παξούς. Κατά την άφιξή μας στο νησί, ξεκινάει και η γνωριμία μας μαζί του. Θα επισκεφθούμε τον παραδοσιακό οικισμό του Λογγού, το υπέροχο χρωματιστό χωριό. Ελεύθερος χρόνος για γεύμα στα γραφικά ταβερνάκια ή να κάνετε το μπάνιο σας στην γειτονική παραλία Λεβρεχιό. Στη συνέχεια μεταφορά και τακτοποίηση στο ξενοδοχείο. Το βράδυ ελεύθερο στην πρωτεύουσα, τον Γάϊο. Κατά μήκος της παραλίας τα νεοκλασικά σπίτια βαμμένα σε γήινα χρώματα σε συνδυασμό με τα σπίτια της παραδοσιακής επτανησιακής αρχιτεκτονικής συνθέτουν μια μοναδική εικόνα. Στην Γάϊο υπάρχουν ταβέρνες, εστιατόρια, καφέ, ατμοσφαιρικά μπαρ και μαγαζάκια διαφόρων ειδών.

**2η ΗΜΕΡΑ (Σάββατο 31/05): ΠΑΞΟΙ**

Ημέρα ελεύθερη στη διάθεση σας. Ο καλύτερος τρόπος να δει κανείς το νησί δεν είναι άλλος παρά να κολυμπήσει στα μαγευτικά νερά του. Για τον λόγο αυτό, σας προτείνουμε, προαιρετική κρουαζιέρα με ναυλωμένο τουριστικό σκάφος αποκλειστικά για το γκρουπ μας, σκάφος κάνοντας βόλτα στις κινηματογραφικές παραλίες των Παξών. Εκτός από το Βουτούμι στους Αντίπαξους, θα γνωρίσουμε τις Καμάρες, τις σπηλιές και σημεία που μόνο οι ντόπιοι γνωρίζουν. Τα εκπληκτικά νερά, οι μυθοπλασίες του Ποσειδώνα και τις Αμφιτρίτης, τα εδέσματα που θα προσφέρονται στους ταξιδιώτες (φρούτα, ελαφριά σνακς) και το αεράκι του Ιονίου είναι σίγουρο πως θα μας κατακτήσουν. Η κρουαζιέρα θα διαρκέσει περίπου 7 ώρες και μετά το πέρας αυτής της μοναδικής εμπειρίας, θα επιστρέψουμε στο ξενοδοχείο μας.

**3η ΗΜΕΡΑ (Κυριακή 01/06): ΠΑΞΟΙ – ΠΑΤΡΑ**

Στην σημερινή ημέρα της εκδρομής μας θα επισκεφθούμε τη Λάκκα, το δεύτερο λιμάνι των Παξών. Είναι κτισμένη μέσα σε ένα τοπίο κατάφυτο με κυπαρίσσια και ελιές. Ελεύθερος χρόνος να απολαύσετε μια βόλτα στον οικισμό και στη συνέχεια θα επιστρέψουμε στον Γάϊο. Απέναντι από τον οικισμό που πολλοί χαρακτηρίζουν ως τα φιορδ του νότου τα δύο κατάφυτα νησάκια της Παναγιάς και του Αγίου Νικολάου εντυπωσιάζουν καθώς στέκουν σαν σμαράγδια μέσα στο νερό. Το μεσημέρι θα επιβιβασθούμε στο F/B που θα μας φέρει στην Ηγουμενίτσα. Στη συνέχεια θα επισκεφθούμε την Πάργα. Αμφιθεατρικά χτισμένη ανατολικά μιας μικρής χερσονήσου, στέκει σαν ένας βατήρας κατάδυσης στα γαλαζοπράσινα νερά του Ιονίου. Η Πάργα δίνει την αίσθηση νησιού: περπατώντας στα στενά και ανηφορικά δρομάκια θα γοητευθείτε με τον πανέμορφο διατηρητέο παραδοσιακό οικισμό με τα διώροφα και τα τριώροφα κτίρια. Ελεύθερος χρόνος και έπειτα θα αναχωρήσουμε για την Πάτρα, άφιξη στην πόλη μας το βράδυ.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Σε δίκλινο ή τρίκλινο** **δωμάτιο** | **Σε Μονόκλινο δωμάτιο** |
| Για κρατήσεις που θα γίνουν έως 30/04 με προκαταβολή  | 230 € | Κατόπιν διαθεσιμότητας |
| Για κρατήσεις που θα γίνουν από τις 01/05 | 245 € | Κατόπιν διαθεσιμότητας |

**ΠΕΡΙΛΑΜΒΑΝΟΝΤΑΙ**

* Διαμονή στο ξενοδοχείο **PAXOS CLUB 4\*** με πρωινό
* Εισιτήρια F/B Ηγουμενίτσα – Παξοί – Ηγουμενίτσα
* Μεταφορά / περιηγήσεις με πούλμαν σύμφωνα με το πρόγραμμα
* Αρχηγός – συνοδός

**ΣΗΜΕΙΩΣΕΙΣ:**

* **ΠΕΡΙΟΡΙΣΜΕΝΟΣ ΑΡΙΘΜΟΣ ΘΕΣΕΩΝ !!!**
* **Προκαταβολή για κράτηση θέσης: 100 €, εξόφληση έως τις 25/05.**
* Οι εγγραφές γίνονται με την κατάθεση της προκαταβολής.
* Δηλώσεις συμμετοχής για την κρουαζιέρα έως τις 20/05
* Δεν περιλαμβάνονται: o φόρος διαμονής, η προαιρετική κρουαζιέρα στις παραλίες των Παξών: 50 € με γεύμα, οτιδήποτε αναφέρεται ως προαιρετικό και ότι ρητά δεν αναφέρεται.
* Το πρόγραμμα είναι ενδεικτικό και ενδέχεται να υπάρξουν τροποποιήσεις ως προς τη σειρά του προγράμματος.
* Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος.

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Τα δωμάτια των ξενοδοχείων παραλαμβάνονται στις 15:00 και παραδίδονται στις 11:00 ανεξάρτητα από την ώρα άφιξης και αναχώρησης των ταξιδιωτών.
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 30 – 15 ημέρες πριν την έναρξη της εκδρομής παρακρατείται η προκαταβολή, σε διάστημα από 14 – 6 ημέρες το 50% της αξίας της εκδρομής και από 5 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.